Атанас Цанков
Гоненица

chitanka.info

Момчета вдигат врява,

започва ден горещ…

Каква игра настава —

не можеш да я спреш.

— Ти гониш! — и се мерна

през ранна синева

ту русичка, ту черна

нестригана глава.

Обиден Шаро скача

самичък и скимти.

— Играй със нас, обаче

ще гониш първо ти!

— Съгласен съм — ще гоня!

Но тъй се разигра,

че десет панталона

на дънцето съдра.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.